
Nr. 34 din  05.05.2023
Privind asocierea și participarea unității administrativ teritoriale Blândeşti ȋn cadrul Asociației Grupul de Acțiune Locală (GAL) Valea Siretului de Sus ȋn vederea implementării strategiei de dezvoltare locală cu finanţare prin PS 2023-2027.
Consiliul Local al comunei Blândeşti; judeţul Botoşani, întrunit în şedinţa extraordinară (de ȋndată) din data de 05.05.2023
Având în vedere temeiurile juridice, respectiv prevederile:
a) art. 120 și art. 121 alin. (1) și (2) din Constituția României, republicată;

b) art. 8 și 9 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997;

c) art. 7 alin. (2) din Legea nr. 287/2009 privind Codul civil, republicată, cu modificările ulterioare;
Analizând proiectul de hotărâre şi referatul de aprobare a viceprimarului comunei Blândeşti Constantin Ciobanu, prin care se susţine necesitatea şi oportunitatea proiectului şi propune aprobarea asocierii și participării UAT Comuna Blândeşti ȋn cadrul Asociației Grupul de Acțiune Locală (GAL) Valea Siretului de Sus, care are ca obiective, printre altele, sprijinirea Grupului de Acțiune Locală Valea Siretului de Sus pentru implementarea Programului LEADER 2023-2027, raportul nr. 1998/2023 al consilierului delegat cu atribuţii de viceprimar;
Văzând rapoartele  comisiilor de specialitate ale Consiliului Local al comunei Blândeşti; 

În baza art. 129, aliniat (9) din Ordonanța de Urgență a Guvernului nr. 57/2019 privind Codul Administrativ, cu modificările şi completările ulterioare;
În temeiul art. 139 și art. 196, aliniat (1), litera a) din Ordonanța de Urgență a Guvernului nr. 57/2019 privind Codul Administrativ, cu modificările şi completările ulterioare,
HOTĂRĂȘTE

Art. 1. Aprobă includerea teritoriului aparţinând UAT Blândeşti în cadrul Asociației Grupul de Acțiune Locală (GAL) Valea Siretului de Sus cu sediul ȋn Comuna Vorona judeţul Botoşani, în calitate de membru asociat şi fondator ȋn vederea implementării Strategiei de dezvoltare locală cu finanţare prin PS 2023 – 2027.
               Art.  2. Consiliul Local al Comunei Blândeşti se angajează să susţină şi să participe la Acordul de Parteneriat LEADER care va implementa viitoarea Strategie de Dezvoltare Locală 2023-2027 finanțată în cadrul Planului Strategic.
               Art. 3. Prezenta Hotărâre de Consiliu Local este valabilă pentru obținerea Sprijinului Pregatitor, pentru selecția și implementarea Strategiei de Dezoltare Locală 2023-2027.
Art.  4. Consiliul Local al Comunei Blândeşti nu va adera la un alt parteneriat ce va implementa o Strategie de Dezvoltare Locală cu finanţare prin PS 2023-2027.
Art. 5. Se mandatează Viceprimarul comunei Blândeşti cu atribuţii de primar dl. Constantin Ciobanu identificat prin CI seria XT, nr. 800061, să semneze în numele și pentru UAT Blândeşti toate documentele implicite asocierii, în condițiile prezentei hotărâri.
Art.  6. Primarul UAT Blândeşti, va duce la îndeplinire prezenta hotărâre.
Art. 7. Prezenta hotărâre se comunică Instituției Prefectului – Județul Botoșani pentru exercitarea controlului legalității actelor administrative, Primarului comunei Blândeşti, Asociației Grupul de Acțiune Locală (GAL) Valea Siretului de Sus, și afișare la sediul Primariei Comunei Blândeşti și pe site-ul www comunablandesti.ro.

